ლილი პონსი (მსახიობი)
ალისა ჯოზეფინ პონსი (დ. 12 აპრილი, 1898 — გ. 13 თებერვალი, 1976), პროფესიონალურად ცნობილი როგორც ლილი პონსი — ფრანგი-ამერიკელი საოპერო სოპრანო და მსახიობი, რომელსაც აქტიური კარიერა ჰქონდა 1920-იანი წლების ბოლოდან 1970-იანი წლების დასაწყისამდე. მეტროპოლიტენის ოპერის თეატრში, ოპერას ასრულებდა. როგორც კონცერტების მომღერალს, მას ასევე ჰქონდა წარმატებული და მომგებიანი კარიერა, იგი კონცერტებზე 1973 წლამდე მღეროდა. 1935–1937 წლებში იგი გადაიღეს სამ მიუზიკლში, RKO Pictures-თვის. უამრავჯერ გამოსულა როგორც ტელევიზიაში, ასევე რადიოში, მონაწილეობას ღებულობდა მრავალფეროვან პროგრამებში, მათ შორის არის: ედ სალივანის შოუ, კოლგეიტის კომედიის საათი და დეივ გეროუვის შოუ. ჩაწერილი აქვს ათობით ჩანაწერი, ჩაწერა როგორც კლასიკური, ასევე პოპულარული მუსიკა. იგი საფრანგეთის მთავრობამ დააჯილდოვა Croix de Lorraine და საპატიო ლეგიონის ორდენით. მისი მოსაზრებები მოდისა და სახლის დეკორაციის შესახებ ხშირად იკითხებოდა ქალთა ჟურნალებში და იგი ლოკჰიდის თვითმფრინავების, ნოქს ჟელატინის და ლიბის სარეკლამო სახე იყო. Opera News-მა 2011 წელს დაწერა: ”პონსიმ ხელი შეუწყო თავისებურ მარკეტინგულ საზრიანობას, რომელიც აქამდე არცერთ მომღერალს არ ჰქონია; მხოლოდ ლუჩანო პავაროტი იყო წარმატებული მასმედიის გამოყენებაში”.